Shell belowe SA kan selfonderhoudend raak – praag.co.za
Shell belowe SA kan selfonderhoudend raak
Suid-Afrika kan binne ‘n dekade “energieselfonderhoudend” raak as kommersieel ontginbare volumes gas in die Karoo ontdek word, sê die bestuurder wat verantwoordelik is vir die Karooprojek vir hidroliese breking.
“As die eksplorasie-pogings bewys dat die skalie kommersieel ontginbare volumes gas bevat, dan kan Suid-Afrika die produksie van hierdie bron binne ‘n dekade verwag,” het Jan Willem Eggink, die stroomop-bestuurder vir Shell SA aan die Kaapstadse Persklub gesê.
“As die volumes selfs die helfte so groot soos die VSA se Energy Information Administration se ramings is, dan kan Suid-Afrika waarskynlik energieselfonderhoudend wees vir die komende dekades.”
Skrywer Dan RoodtGepubliseer op 2 September 2011 Kategorieë Suider-Afrika
Vorige Vorige artikel: Zim-jeug steun Malema
Volgende Volgende artikel: Selfbeskikking deur Plaaslike Owerheid “Dronk” polisieman bots glo teen gesin se motor | Maroela Media
The Witness berig dat Austin Steyn (41) Sondag saam met sy vrou en dogter in Durban gery het toe ŉ polisiemotor agter in hulle motor vasgery het. Sy dogter, Courtney (7), is uit die motor teen ŉ muur vas geslinger. Steyn het sy dogter te hulp gesnel en gesien hoe mense die gesin se waardevolle items uit die motor steel. “Ek het gedink hulle wil ons help, maar hulle het my skootrekenaar, kamera, selfoon en kredietkaarte uit my beursie gesteel.” Nadat hy sy dogter gehelp het, het Steyn na die polisiemotor geloop en gesien die polisieman is glo so dronk dat hy nie eers kan loop nie. Die polisie en paramedici het kort hierna op die toneel opgedaag. Steyn sê die polisie het die beampte getoets en bevind hy was onder die invloed van alkohol. Daar is ook ŉ bloedtoets gedoen wat glo ook bevind het dat die polisiebeampte oor die wettige bloedalkoholvlak was. Sy vrou. Lisa, moes intussen ŉ operasie aan haar nek ondergaan terwyl Courtney na die ongeluk nie kon loop nie weens haar beserings. ŉ Polisiewoordvoerder, kapt. Thulani Zwane, sê hulle ondersoek ŉ saak van dronkbestuur en roekelose en nalatige bestuur.